Antonio Cifra

Antonio Cifra (* 1584; † 2. Oktober 1629 in Loreto) weer en  italieensch Kapellmeester un Komponist vun den Barock.

 Leven un Wark 
Antonio Cifra kreeg sien Utbillen bi Giovanni Bernardino Nanino in Rom. He weer van 1605 bit 1607 musikalisch Baas vun dat Seminario Romano un in glieker Positschoon van 1608 bit 1609 an dat Collegium Germanicum. Van 1609 bit to sien Dood weer Cifra Kapellmeester vun de „Santa Casa“ in den Pilgeroort Loreto. In disse Tiet pleeg he intensive Kuntakt mit röömsch Komponisten un he nehm as Chorleiter bi bedüüden Anlaaten in' Petersdom deel.

Antonio Cifra hett en groot Antall Warken vun geistlich Vokalmusik, dorünner mehrere Böker vun Messvertoonen, mehr as teihn Böker mit völstimmig geistlichen un profanen Motetten as ok twee Bände mit Instrumentalwarken („Ricercari e canzoni franzese“) achterlaaten. 

 Literatur 
 Giancarlo Rostirolla: Cifra, Antonio In: Alberto M. Ghisalberti (Hrsg.): Dizionario Biografico degli Italiani (DBI). Band 25: Chinzer–Cirni. Istituto della Enciclopedia Italiana, Rom 1981.

 Weblenken 
 Noten un Audiodateien vun Antonio Cifra in dat im International Music Score Library Project
 DNB-Katalog

Kategorie:Mann
Kategorie:Italien
Kategorie:Boren 1584
Kategorie:Storven 1629
Kategorie:Komponist
Kategorie:Barock
Kategorie:Karkenmusik
Kategorie:Kapellmeester